**Fernando Gálvez Gómez**, nado en Granada o 23 de xaneiro de 1990, é un cantante e produtor de trap e reguetón español máis coñecido polo seu nome artístico **Yung Beef**. É membro do grupo Los Santos (antes PXXR GVNG) e de La Mafia del Amor, a súa variante latina/salseira/reguetoneira. É un dos fundadores do selo discográfico La Vendición, xunto con outros artistas do movemento.

Traxectoria
-----------

### Primeiros anos

Yung Beef naceu e viviu gran parte da súa vida en Granada, onde de pequeno viviu na pobreza, véndose obrigado a buscarse a vida como lle fose posible. 

Traballou desde pequeno; aos 13 anos xa recollía chatarra xunto ao seu tío nas rúas de Granada e os seus arredores. Aos 16 anos xa estaba fóra do instituto, e ao cabo dun ano xa estaba a traballar no sector da hostalaría en Marsella. Durante esta época tamén traballou nos sectores hoteleiro e turísticos en Londres. Foi nestes dous sitios onde expandiu o seu afán musical polo movemento underground do hip hop.

### 2010-2013: Inicios musicais, Pxxr Gvng e La Mafia del Amor

Comezou a súa carreira na música con Kefta Boyz en 2010. Lanzou en 2013, o seu mixtape: A.D.R.O.M.I.C.F.M.S. Ese mesmo ano, formou o grupo Pxxr Gvng (actual Los Santos), e en 2014 La Mafia Del Amor, cos rapeiros Kaydy Cain, Khaled, e o produtor uruguaio Steve Lean. 

A súa carreira continuou logo de mudarse a Barcelona coa PXXR GVNG, grupo pioneiro do trap español formado por Gálvez, Khaled, Steve Lean e Kaydy Cain, onde no verán de 2014, lanzaron o LP *Los pobres* coa multinacional Sony Music. O álbum foi un dos mellores 50 discos nacionais da década pola revista Rockdelux. Conta con homenaxes a Camarón, ao Cigala e mencións a padriños do hip hop americano como Gucci Mane ou Chief Keef.

### 2017-2018: *Traumatismo Kraneoencefalico*

En 2017 e 2018 lanzou os discos "ADROMICFMS 2", "Perreo de la muerte" e "Kowloon". Comezou a publicar cancións en solitario baixo o selo discográfico La Vendicion Records e na promoción da súa mixtape A.D.R.O.M.I.C.F.M.S. 4, que se publicou o 1 de febreiro de 2018. Foi elixido o 27º mellor disco nacional da década pola revista Rockdelux, superando a LP debut *Los pobres*.

O álbum foi promocionado polo sinxelos «Infierno» e «Me Perdí en Madrid», nun disco que case exclusivamente está formado por cancións de trap. En 2018, publicou outros dous mixtapes: *The Plugg Mixtape* o 3 de agosto, coa participación de Papi Trujillo, Soto asa e Pablo Chill-e, entre outros, e *Traumatismo Kraneoencefalico* o 14 de decembro, que contou coa colaboración de Goa.

### 2019-presente: Novas versións de *Perreo de la muerte*

O artista colabora novamente con Primavera Sound cun escenario propio para visibilizar artistas emerxentes como La Albany e Ian Isiah en 2019; o escenario tamén contaría con artistas do xénero urbano como DJ Playero.

En 2020, publicou "Perreo de la muerte 2" e a súa continuación "Perreo de la Muerte 2.5". Para a súa promoción embarcouse nunha xira en cidades como Barcelona, Madrid e Granada, e lanzou os temas «Camino solo» con Soto Asa e o remix de «Soy Bichote». Posteriormente, publicou *Shishi Plugg*, un mixtape en colaboración co rapeiro chileno Pablo Chill-e. No disco, formaron parte diversos produtores e artistas como: Papi Trujillo, PipoBeatz, Pochi, entre outros.

Outros proxectos
----------------

Exerceu como modelo de Calvin Klein en eventos internacionais. Apareceu en 2016, no anuncio FALL da marca no que aparece xunto a Zoë Kravitz, Frank Ocean e Young Thug. Ademais, participou en diferentes eventos relacionados co mundo da moda, desfilando en pasarela na semana da Moda de París e de Madrid para marcas como Pigalle e Hood By Air. Tamén desfilou para Versace nunha ocasión.

Vida privada
------------

En 2016 tivo un fillo chamado Romeo con ‘La Zowi’, quen á súa vez é cantante de trap.

Discografía
-----------

### Álbums

* 2013: A.D.R.O.M.I.C.F.M.S. 1
* 2014: #*Freemolly*
* 2015: *Trunks Future Bricks*
* 2015: *Perreo de la muerte*
* 2015: A.D.R.O.M.I.C.F.M.S. 2
* 2018: *Grandes clásicos*
* 2018: A.D.R.O.M.I.C.F.M.S. 4
* 2018: El *Plugg Mixtape*
* 2018: *Traumatismo Kraneoencefalico*
* 2019: *Perreo de la muerte 2*
* 2020: Perreo de la muerte 2.5
* 2020: *Shishi Plugg*
* 2020: Lágrimas
* 2020: *Sonrisas*

### EPs

* 2015: *Ballin Non Champions League 2K15 - EP*
* 2015: *Strap Wars - EP*
* 2016: *Fashion Mixtape*
* 2017: *Kowloon Mixtape*
* 2019: *Beef Jay*

Notas
-----

1. ↑  "Yung Beef, crítica de us mixtape "Perreo de la muerte 2" (2019)". *MondoSonoro* (en castelán). 2019-09-23. Consultado o 2020-11-18.
2. ↑  "Yung Beef crítica de Perreo de la Muerte 2.5 (2020)". *MondoSonoro* (en castelán). 2020-03-09. Consultado o 2020-11-18.
3. ↑  "Yung Beef & Pablo Chill-E, crítica de su Shishi Plugg (2020)" (en castelán). 2020-05-07. Consultado o 2020-11-18.
4. ↑  "calvin klein reúne a yung beef, kate moss y bella hadid (entre otros) en su nueva campaña | watch | i-D". *i-D* (en castelán). Arquivado dende o orixinal o 02 de marzo de 2017. Consultado o 2 de marzo de 2017.  Arquivado 02 de marzo de 2017 en Wayback Machine.
5. ↑  "Yung Beef desfila para Pigalle y Hood By Air en la semana de la moda de París" (en castelán). Arquivado dende o orixinal o 01 de decembro de 2017. Consultado o 23 de novembro de 2017.  Arquivado 01 de decembro de 2017 en Wayback Machine.
6. ↑  Sastre, Noelia (8 de setembro de 2018). "Chándal, 'brilli brilli' y uñas XXL: así son las jefas de los ritmos urbanos" (en castelán). Consultado o 15 de marzo de 2019.

Véxase tamén
------------

### Ligazóns externas

* Páxina oficial *(en castelán)*.

|  |  |
| --- | --- |
| Control de autoridades | 
* Wd: Q22905726
* WorldCat
* VIAF: 5151836428820400547
* AllMusic: mn0003923107
* BNE: XX5715378
* Discogs: 4993728
* MusicBrainz: ID
* Songkick: 8697813

 |